CELEX: 32019D1202(01)
Language: bg
Date: 2019-11-29 00:00:00
Title: Решение на Комисията от 29 ноември 2019 година за изменение на Решение 2017/C 31/12 за създаване на експертна група на Комисията Платформа за хуманно отношение към животните (текст от значение за ЕИП) 2019/C 405/05

2.12.2019   
               
               
                  BG
               
               
                  Официален вестник на Европейския съюз
               
               
                  C 405/5
               
            
         РЕШЕНИЕ НА КОМИСИЯТА
         от 29 ноември 2019 година
         за изменение на Решение 2017/C 31/12 за създаване на експертна група на Комисията „Платформа за хуманно отношение към животните“
         (текст от значение за ЕИП)
         (2019/C 405/05)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като има предвид, че:
         
                     (1)
                  
                  
                     С Решение 2017/C 31/12 на Комисията (1) беше създадена експертна група, наречена „Платформа за хуманно отношение към животните („Платформата“). Основните задачи на Платформата са да съдейства на Комисията и да помага за поддържането на редовен диалог по въпроси, имащи отношение към Съюза, които са свързани пряко с хуманното отношение към животните, като например прилагане на законодателството, обмен на научни знания, иновации и добри практики/инициативи във връзка с хуманното отношение към животните.
                  
               
                     (2)
                  
                  
                     Решение 2017/C 31/12 се прилага до 31 декември 2019 г.
                  
               
                     (3)
                  
                  
                     През двете години откакто започна да функционира, Платформата получи широко признание като основен форум за водене на открит диалог по въпросите на хуманното отношение към животните, за обмен на добри практики и предприемане на незаконодателни инициативи, разчитайки на ангажираност от държавите членки и съответните заинтересовани страни в целия Съюз.
                  
               
                     (4)
                  
                  
                     Ако не бъде удължен мандатът на Платформата, нейните дейности ще бъдат прекъснати, което ще застраши вече постигнатите резултати. Поради тази причина е необходимо да се удължи мандатът на Платформата, за да се гарантира непрекъснатост на диалога и дейностите.
                  
               
                     (5)
                  
                  
                     Затова срокът на прилагане на Решение 2017/C 31/12 следва да бъде удължен с 18 месеца, т.е. до 30 юни 2021 г.
                  
               
                     (6)
                  
                  
                     Поради това Решение 2017/C 31/12 следва да бъде съответно изменено,
                  
               РЕШИ:
         
            Член 1
            Член 16 от Решение 2017/C 31/12 се заменя със следното:
            
               
                  „Член 16
                  Приложимост
                  Настоящото решение се прилага до 30 юни 2021 г.“
               
            
         
         
            Съставено в Брюксел на 29 ноември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  Решение на Комисията от 24 януари 2017 г. за създаване на експертна група на Комисията „Платформа за хуманно отношение към животните“ (ОВ C 31, 31.1.2017 г., стр. 61).